Shoqatë në ndihmë të vajzave adoleshente
Një shoqatë në Nju Jork ndihmon vajzat të kapërcejnë problemet e moshës dhe të ndërtojnë rrugën drejt suksesit
Shpesh kemi dëgjuar brezin më të moshuar të shprehet se rinia e sotme e ka më të lehtë se ç’e kishin ata. Por në realitet nuk është tamam ashtu. Të rinjtë e sotëm, sidomos vajzat, ballafaqohen me një numër problemesh: ngacmime nga moshatarët, stresi, droga, dhuna, depresioni dhe shtatzania në moshë adoleshente. Një program në Nju Jork po ndihmon vajzat nga mosha 13-19 vjeç të përballen me këto sfida. Felicia Gibson Jaycox e përdor shpesh termin “fuqizimi i adoleshentëve”. Ajo është presidente e shoqatës “The Power of You Teens” – Fuqia e Adoleshentëve, një organizatë me bazë në Harlem të Nju Jorkut, e cila punon me 40 vajza të reja, disa nga familje imigrante. Objektivi i saj është të krijojë një sistem mbështetjeje për t’i nxitur drejt suksesit në jetë dhe karrierë. 17-vjeçarja Alexandra Christopher, nxënëse cilësore në shkollë të mesme, nuk i kishte rënë kurrë pianos, deri kur organizata e regjistroi në mësime muzike. Po ashtu, ata e prezantuan me biznesmenen Shauna Graham, e cila e këshillon Alexandran: thotë sipërmarrësja Shauna Graham. Kaylah McMillan do të hapë një ëmbëltore. Ajo thotë se shoqata e ka ndihmuar të përballojë problemet që has një 15 vjeçare, si ngacmimet apo xhelozinë. Presidentja Jaycox e mban afër Kaylan. Ajo thotë se adoleshentet kanë vështirësi të shumta. Një pjesë e suksesit vjen nga kontaktet që kanë vajzat me biznesmene të suksesshme. Andrea Reyes dhe motra e saj kanë jetuar dhe punuar në Ugandë. Zonja Reyes thotë se jeta në Ugandë i ka dhënë formë botëkuptimit të saj: Presidentja e shoqatës Felicia Gibson Jaycox thotë se dëshiron që vajzat të bëhen forcë ndryshimi në të ardhmen, duke krijuar një armatë udhëheqësesh të talentuara që japin kontribut për komunitetet e tyre dhe mbarë botën.